b'\n_START_ARTICLE_\nFl\xc3\xb8ytekonsert nr. 1 (Mozart)\n_START_SECTION_\nSatser\n_START_PARAGRAPH_\nKonserten innledes med en pomp\xc3\xb8s, men samtidig lystig Allegro maestoso der Mozart utforsker hele registeret slik det var mulig \xc3\xa5 spille p\xc3\xa5 fl\xc3\xb8ytene p\xc3\xa5 den tiden. Andre sats er en praktfull Adagio ma non troppo med lyriske melodier som etterf\xc3\xb8lges av en spenstig Rondo (Tempo di Menuetto).\n_START_SECTION_\nMozart og fl\xc3\xb8yten\n_START_PARAGRAPH_\nMozart viser i dette verket stor forst\xc3\xa5else for fl\xc3\xb8yten og begge konsertene er blitt st\xc3\xa5ende som monumenter innenfor fl\xc3\xb8ytelitteraturen. P\xc3\xa5 tiden da verket ble skrevet var g\xe2\x80\x99\xe2\x80\x99\xe2\x80\x99 den lyseste noten som var mulig \xc3\xa5 spille, Mozart valgte derfor denne tonearten for \xc3\xa5 virkelig kunne vise fl\xc3\xb8ytens register._NEWLINE_En myte som har gitt mange fl\xc3\xb8ytister hodebry, er at Mozart ikke skal ha v\xc3\xa6rt spesielt glad i \xc3\xa5 skrive for fl\xc3\xb8yten. Kilden til denne myten er en brevveksling han hadde med sin far i forbindelse med denne bestillingen. Uttalelsen kom som en av flere unnskyldninger til Leopold Mozarts anklager om at Wolfgang Mozart hadde l\xc3\xb8yet om premissene rundt de bestilte verkene. Blant annet hadde Mozart skrevet at han var lovet 200 gulden, men da bare to av konsertene ble fullf\xc3\xb8rt mottok han bare 96._NEWLINE_Til tross for Mozarts tilsynelatende motvilje mot fl\xc3\xb8yten, som muligens beror p\xc3\xa5 de tekniske begrensningene datidens fl\xc3\xb8yter med blant annet bare \xc3\xa9n klaff, er G-durkonserten et prakteksempel p\xc3\xa5 god musikk skrevet for instrumentet. Konserten er virtuos og b\xc3\xa6rer preg av det skiftende lunet vi ofte kan spore i Mozarts musikk samtidig som den inneholder et mangfold av praktfulle melodier.'